Раул Мейрелиш

**Раул Жозе Триндади Мейрелиш** (, *1983 оны гуравдугаар сарын 17-нд Порто хотод төрсөн*) — Португалын хөлбөмбөгчин бөгөөд Туркийн Фенербахче болон Португалын шигшээд тоглодог.
## Замнал 
### Порто 
Мейрелеш Боавишта багийнхныхаа хамт Португалын нэгдүгээр дивизэд дэвшсэн 2004 ондоо Порто багт хүч сэлбэн ирж байлаа. анхны гараагаа лиг эхлээд 13 тойргийн дараа хийжээ.

2006-07 оны Аваргуудын лигийн тоглолтонд Чесли багийн хаалганд Мейрелеш гоолыг оруулж, тоглолтыг тэнцээгээр өндөрлүүлж, Порто хоёр тоглолтын нийлбэрээр 3–2 харьцаагаар тэмцээнийг орхиж байв. Дараагийн жил нь лигийн хоёрдугаар тойргийн 2007 оны наймдугаар сарын 25-нд болсон тоглолтод Спортинг багийн хаалганд хожлын гоолыг оруулж тухайн өдрийн «онцлох тоглогч» нь болж байсан гэдэг.

2008-09 оны улиралд лиг болон «Португалын цомд» Порто багийг түрүүлэхэд Мейрелеш лигийн дөрвөн тоглолтоос бусад бүх тоглолтод гараанд гарч найман гоолыг оруулсан амжилтыг үзүүлсэн юм. 2010 оны долоодугаар сарын 5-нд Премьер лигийн аварга болоод байсан Челси баг Мейрелешийг 15 сая фунт стерлингийг санал болгож байсан гэх ч наймаа хийгдэлгүй өнгөрсөн байна.

### Ливерпүүл 
2010 оны наймдугаар сарын 29-нд Мейрелеш Ливерпүүл багт 11.5 сая фунт стерлинг болон бусад нэмэгдлийн саналын гэрээгээр ирэв. Тухайн өдрөө Энфилд цэнгэлдэхэд танилцуулгаа 4 дугаарын өмсгөлтэйгээр хийсэн Мейрелеш лигийн анхны гараагаа 2010 оны есдүгээр сарын 12-нд Бирмингем Сити багтай 0–0 харьцаагаар тэнцсэн тоглолтод хийж байсан бол УЕФА Европын лигийн анхны тоглолт нь Энфилддээ 4-1 харьцаагаар Стяуа Бухарест багийг буулгах авсан тоглолт байв. 
## Шигшээ 
Мейрелеш Португалын шигшээ багт 2006 онд анхны тоглолтоо хийжээ. Цаашлаад тэрээр Евро-2008 тэмцээнд оролцож 2008 оны зургаадугаар сарын 7-нд Туркийг 2-0 харьцаагаар хожсон тоглолтод гоол оруулсан байна.

Гарааны арван нэгэн тоглогчид багтсанаа Мейрелеш 2010 оны ДАШТ-ий сонгон шалгаруулалтын Босни ба Херцеговин улсын багтай хийсэн тоглолтод гоол оруулж нотлон харуулсан ажээ.
«2010 оны Дэлхийн аваргын» бүхий тоглолтуудад Мейрелеш оролцсон ба 2010 оны зургаадугаар сарын 21-нд Португалын анхны гоолыг Хойд Солонгосыг 7–0 харьцаагаар хожсон тоглолтод оруулсан билээ.
## Амжилт
;Порто
* Португалын аварга (**4**): 2005/06, 2006/07, 2007/08, 2008/09
* Португалын цомын эзэн (**3**): 2006, 2009, 2010
* Португалын супер цомын эзэн (**3**): 2006, 2009, 2010
* **Нийт: 10 цом**
;Челси
* Английн цомын эзэн (**1**): 2012
* УЕФА Аваргуудын лигийн дэд түрүү (**1**): 2012
* **Нийт: 2 цом**
;Фенербахче
* Туркийн цомын эзэн (**1**): 2012/13
* Туркийн аварга (**1**): 2013/14
* **Нийт: 2 цом**
;Португали
* Европын аварга (16 насны ангилал) (**1**): 2000
* ЕАШТ-ий хүрэл медаль: 2012
* **Нийт: 1 цом**
;Хувийн
* Английн шилдэг тоглогч (үзэгчид) (**1**): 2010/11
* Английн сарын шилдэг тоглогч (үзэгчид) (**1**): 2011 оны 2 сар
* **Нийт: 2 шагнал**
## Эшлэл 
## Холбоос 
* Профайл - Sports.ru 
* Профайл - *Chelseafc.com* 
* Профайл - *Fifa.com* 
* Профайл - *Premierleague.com* 

Ангилал:1983 онд төрсөн
Ангилал:Португалын шигшээ багийн хөлбөмбөгчин
Ангилал:Хөлбөмбөгийн хагас хамгаалагч
Ангилал:Фенербахче багийн тоглогч
Ангилал:Челси багийн тоглогч
Ангилал:Ливерпүүл багийн тоглогч
Ангилал:Боавишта багийн тоглогч
Ангилал:Порто багийн тоглогч
Ангилал:Премьер лигийн тоглогч
Ангилал:2004 оны зуны олимпод оролцогч
Ангилал:2008 оны хөлбөмбөгийн ЕАШТ-д оролцогч
Ангилал:2010 оны хөлбөмбөгийн ДАШТ-д оролцогч
Ангилал:2012 оны хөлбөмбөгийн ЕАШТ-д оролцогч
Ангилал:Португалчууд